**LĪGUMS Nr. DA-21-\_\_\_\_\_\_\_\_-lī**

**par atbalsta programmas** **„Atbalsts tehnoloģiju uzstādīšanai Viedpilsētas tehnoloģiju pilotteritorijās” īstenošanu**

Rīgā, 2021. gada \_\_\_\_\_\_\_\_\_\_\_\_\_\_

**Rīgas domes Pilsētas attīstības departaments**, tā direktores Ilzes Purmales personā, kura rīkojas saskaņā ar Rīgas domes 2011. gada 1. marta saistošo noteikumu Nr. 114 „Rīgas pilsētas pašvaldības nolikums” 110. punktu, Rīgas domes 2021. gada 7. jūlija nolikuma Nr. 86 „Rīgas domes Pilsētas attīstības departamenta nolikums” 15.6. apakšpunktu un 16. punktu (turpmāk – Pašvaldība) no vienas puses, un

**\_\_\_\_\_\_\_\_\_\_**, reģistrācijas numurs \_\_\_\_\_\_\_, juridiskā adrese:\_\_\_\_\_\_\_\_\_\_\_ (turpmāk – Atbalsta saņēmējs) no otras puses (turpmāk visi kopā un katrs atsevišķi – Līdzēji), pamatojoties uz Rīgas domes 2021. gada 22.septembra saistošajiem noteikumiem Nr. 91 „Par pašvaldības atbalstu tehnoloģiju uzstādīšanai viedpilsētas   
tehnoloģiju pilotteritorijās, atbalsta programmas „Atbalsts tehnoloģiju uzstādīšanai Viedpilsētas tehnoloģiju pilotteritorijās” nolikumu (turpmāk – Nolikums) un atbalsta programmas „Atbalsts tehnoloģiju uzstādīšanai Viedpilsētas tehnoloģiju pilotteritorijās” (turpmāk – Programma) līdzfinansējuma piešķiršanas komisijas lēmumu \_\_\_\_\_\_\_, noslēdz līgumu par pašvaldības atbalstu tehnoloģiju uzstādīšanai viedpilsētas tehnoloģiju pilotteritorijās (turpmāk – Līgums):

1. **Līguma priekšmets**
   1. Pašvaldība izmaksā un Atbalsta saņēmējs saņem Programmas līdzfinansējumu tehnoloģiju uzstādīšanai viedpilsētas tehnoloģiju pilotteritorijās (turpmāk– Atbalsts), īstenojot Programmas pieteikumā norādītās aktivitātes.
   2. Atbalsts izlietojams tikai un vienīgi atbilstoši Nolikuma prasībām.
   3. Atbalsts tiek uzskatīts par *de minimis* atbalstu saskaņā ar Eiropas komisijas 2013. gada 18. decembra Regulu Nr. 1407/2013.
2. **Atbalsta apmērs un izmaksas kārtība**
   1. Atbalsta apmērs ir EUR \_\_\_\_\_\_(\_\_\_\_\_ *euro*, \_\_ centi), saskaņā ar Programmas pieteikumā iesniegto atbalstāmo aktivitāšu izdevumu atšifrējumu (Līguma 1. pielikums).
   2. Pašvaldība izmaksā Atbalsta saņēmējam Atbalstu 5 (piecu) darba dienu laikā pēc Līguma spēkā stāšanās brīža, pārskaitot Atbalstu pilnā apmērā uz Atbalsta saņēmēja norādīto bankas kontu.
   3. Gadījumā, ja Pašvaldība konstatē Līguma [3.1.2.](#bookmark=id.1ci93xb) apakšpunktā noteiktos pārkāpumus, Pašvaldībai ir tiesības pieprasīt Atbalsta saņēmējam atmaksāt Atbalstu pilnā apmērā vai daļēji.
3. **Pašvaldības tiesības un pienākumi**
   1. Pašvaldībai ir tiesības:
      1. pieprasīt un saņemt no Atbalsta saņēmēja visu informāciju par no Līguma izrietošo saistību izpildes gaitu, tajā skaitā pārliecināties par tehnoloģijas vai prototipa uzstādīšanu;
      2. pieprasīt un saņemt Atbalsta atmaksu no Atbalsta saņēmēja gadījumā, ja Pašvaldībai rodas šaubas par Līguma nosacījumu neievērošanu, tajā skaitā, ja:
         1. Atbalsta saņēmēja rīcībā nav izdevumus apliecinošu dokumentu vai Atbalsta saņēmējs nav tos iesniedzis Pašvaldībai;
         2. Atbalsta saņēmējs nav iesniedzis Pašvaldībai gala atskaiti Līgumā noteiktajā termiņā;
         3. Atbalsta saņēmējs tam piešķirto Atbalstu bez iepriekšējas saskaņošanas ar Pašvaldību izlietojis Līgumā un Programmas pieteikumā neparedzētiem mērķiem;
         4. Atbalsta saņēmējs, vienojoties ar citiem Atbalsta pretendentiem, veicis līdzekļu apvienošanu viena projekta īstenošanai;
         5. Atbalsta saņēmējs piešķirto Atbalstu izlietojis personīgā labuma gūšanai;
         6. Atbalsta saņēmējs Pieteikumā ir ietvēris Pašvaldību maldinošu informāciju;
         7. Atbalsta saņēmējs Līguma realizācijas gaitā nav īstenojis Programmas pieteikumā minētās aktivitātes Nolikumā noteiktajā termiņā.
      3. Pieprasīt un saņemt informāciju par Atbalsta saņēmēja darbību un izmantot bez saskaņošanas ar Atbalsta saņēmēju Programmas publicitātes nolūkos.
   2. Pašvaldībai ir pienākums:
      1. veikt Atbalsta izmaksu Atbalsta saņēmējam saskaņā ar Līgumā noteikto kārtību;
      2. izskatīt gala atskaites un citus Atbalsta saņēmēja iesniegumus par Līgumā paredzēto aktivitāšu īstenošanu;
      3. kontrolēt Atbalsta saņēmēja rīcības atbilstību Līguma un Nolikuma nosacījumiem.
4. **Atbalsta saņēmēja tiesības un pienākumi**
   1. Atbalsta saņēmējam ir tiesības:
      1. īstenot aktivitātes, kas minētas Līguma 1. pielikumā;
      2. saņemt Atbalstu no Pašvaldības saskaņā ar Līguma nosacījumiem.
   2. Atbalsta saņēmējam ir pienākums:
      1. īstenot visas Programmas pieteikumā minētās aktivitātes 10 (desmit) kalendāro mēnešu laikā no Līguma noslēgšanas brīža;
      2. ne ātrāk kā 5 (piecas) darba dienas pirms un ne vēlāk kā 20 (divdesmit) darba dienas pēc Līguma [4.2.1](#bookmark=id.2bn6wsx). punktā noteiktā termiņa beigām iesniegt gala atskaiti par Līguma 1. pielikumā minēto aktivitāšu īstenošanu. Gala atskaitē jāiekļauj šāda informācija:
         1. aprakstošā daļa, īsumā informējot par Programmas pieteikuma ietverto aktivitāšu realizācijas gaitu, panākumiem un problēmām, ja tādas radušās aktivitāšu īstenošanas gaitā;
         2. finanšu pārskats par Atbalsta izlietojumu;
         3. informācija par Atbalsta saņēmēja turpmāk plānotajām darbībām.
      3. gala atskaite iesniedzama Pašvaldībā elektroniskā veidā, parakstīta ar elektronisko parakstu, nosūtot to uz e-pasta adresi [pad@riga.lv](mailto:pad@riga.lv);
      4. gala atskaites tematā (subject) jānorāda: Programmas gala atskaite;
      5. Līguma [4.2.2](#bookmark=id.qsh70q). apakšpunktā minētajai gala atskaitei pievienot Atbalsta saņēmēja apliecinātus atbalstīto aktivitāšu izdevumus pamatojošos dokumentus, piemēram, rēķins, pavadzīme, čeks, kvīts, maksājuma uzdevums, pakalpojuma līgums un akts par tā izpildi vai citu dokumentu kopijas. Par izdevumus apliecinošiem dokumentiem tiek uzskatīti dokumenti, kas izveidoti laika periodā no Programmas pieteikuma iesniegšanas Pašvaldībā brīža līdz Līguma [4.2.1](#bookmark=id.2bn6wsx). punktā noteiktajam termiņam;
      6. ievērot visas Līguma un Nolikuma prasības;
      7. pēc iespējas īsākā termiņā no Pašvaldības pieprasījuma saņemšanas, bet ne vēlāk kā 10 (desmit) darba dienu laikā, sniegt Pašvaldībai visu informāciju, ko tā ir pieprasījusi saskaņā ar Līguma un Nolikuma nosacījumiem;
      8. atmaksāt saņemto Atbalstu vai tā daļu 20 (divdesmit) darba dienu laikā pēc attiecīgas pieprasījuma vēstules saņemšanas no Pašvaldības;
      9. sniedzot intervijas medijiem vai realizējot citus publicitātes pasākumus, atsaukties uz Programmas sniegto atbalstu.
5. **Līguma termiņš**

Līgums ir spēkā, kad to parakstījuši Līdzēji, līdz no Līguma izrietošo saistību pilnīgai izpildei.

1. **Nepārvarama vara**
   1. Neviens no Līdzējiem nav atbildīgs par šajā Līgumā paredzēto pienākumu neizpildi vai nepienācīgu izpildi nepārvaramas varas apstākļu (*force majeure*) rezultātā. Jebkura Līdzēja finanšu līdzekļu nepietiekamība, piegādātāju vai sadarbības partneru pienākumu neizpilde nav uzskatāma par nepārvaramas varas apstākļiem.
   2. Ja iestājas nepārvaramas varas apstākļi, katrs Līdzējs, cik ātri vien iespējams, bet ne vēlāk kā 10 (desmit) dienu laikā paziņo otram Līdzējam par šādu nepārvaramas varas apstākļu iestāšanos un apspriež šī Līguma grozīšanas vai izbeigšanas iespēju.
   3. Gadījumā, ja nepārvaramas varas apstākļi turpinās ilgāk nekā 6 (sešus) mēnešus, Pašvaldībai un Atbalsta saņēmējam ir tiesības vienpusēji atkāpties no Līguma, rakstiski informējot par to otru Līdzēju.
2. **Fizisko personu datu apstrāde**
   1. Pašvaldības pārzinis personas datu, kas tiek iegūti šī Līguma izpildes laikā, apstrādei ir Rīgas Pilsētas pašvaldība (Rīgas domes Pilsētas attīstības departaments), adrese: Amatu iela 4, Rīga, LV-1050, e-pasts: [pad@riga.lv](mailto:pad@riga.lv)
   2. Personas datu aizsardzības speciālists ir Rīgas domes Datu aizsardzības un informācijas tehnoloģiju drošības centrs, adrese: Krišjāņa Valdemāra iela 5, Rīga, LV-1010, e-pasts: dac@riga.lv .
   3. Līgumā norādīto Atbalsta saņēmēja personas datu (vārds, uzvārds, personas kods, kontaktinformācija, paraksts u.c.) apstrādes mērķis – Programmas darbības nodrošināšana un pakalpojuma sniegšana, t.sk. saziņa ar Atbalsta saņēmēju.
   4. Tiesiskais pamats Atbalsta saņēmēja personas datu apstrādei ir pārzinim tiesību aktos noteikto juridisko pienākumu izpilde, kā arī, lai izpildītu uzdevumu, ko veic sabiedrības interesēs vai īstenojot pārzinim likumīgi piešķirtās oficiālās pilnvaras.
   5. Personas datu saņēmēji – Rīgas pilsētas pašvaldība, Rīgas domes Pilsētas attīstības departamenta un Rīgas domes Finanšu departamenta personāls, kas iesaistīts Līguma saistību izpildes nodrošināšanai, kā arī nepieciešamības gadījumā datu apstrādātāji, ar kuriem Rīgas pilsētas pašvaldībai noslēgti līgumi par tehniskā atbalsta nodrošināšanu.
   6. Atbalsta saņēmējs, parakstot Līgumu, apņemas informēt citas iesaistītās personas no Atbalsta saņēmēja puses, par to personu datu apstrādi, kas saistītas ar šī Līguma izpildi.
   7. Līdzēji visu informāciju, kas saistīta ar *de minimis* atbalsta piešķiršanu glabā saskaņā ar Regulas Nr.1407/2013 6. panta 4. punktu un 2018 .gada 21. novembra Ministru kabineta noteikumiem Nr. 715 „Noteikumi par de minimis atbalsta uzskaites un piešķiršanas kārtību un *de minimis* atbalsta uzskaites veidlapu paraugiem”.
3. **Citi noteikumi**
   1. Visi Līguma grozījumi un papildinājumi ir jānoformē rakstiski, un tie stājas spēkā, kad tos ir parakstījuši Līdzēji. Līguma grozījumi un/vai papildinājumi ar to parakstīšanas brīdi kļūst par Līguma neatņemamu sastāvdaļu.
   2. Visos jautājumos, kas nav regulēti Līgumā, Līdzēji vadās no spēkā esošajiem Latvijas Republikas normatīvajiem aktiem.
   3. Visus strīdus un domstarpības, kas rodas Līguma izpildes laikā, Līdzēji risina savstarpēju sarunu ceļā. Strīdi un domstarpības, par kurām nav panākta vienošanās sarunu ceļā 20 (divdesmit) darba dienu laikā no domstarpību rašanās brīža, tiks izskatīti Latvijas Republikas normatīvajos aktos noteiktajā kārtībā.
   4. Visi Pašvaldībai adresētie dokumenti jāiesniedz Rīgas domes Pilsētas attīstības departamentā, Rīgā, Amatu ielā 4, LV-1050. Uz vēstules vai iesniedzamā dokumenta jābūt norādei, ka tas adresēts Programmai. Ar drošu elektronisko parakstu parakstītus dokumentus jāsūta uz elektroniskā pasta adresi [pad@riga.lv](mailto:pad@riga.lv).
   5. Līdzēji vienojas nosūtīt un saņemt Līguma izpildei nepieciešamos datus un informāciju, izmantojot drošus elektroniskās saziņas līdzekļus (e-pastu u.tml.) vai internetā izvietotas drošas datu uzglabāšana un apmaiņas platformas. Līdzēji saprot un atzīst, ka elektroniska informācijas pārraide, ir pakļauta riskam un ka neviens no Līdzējiem nevar garantēt šādu nosūtītu un saņemtu datu un informācijas pilnīgu drošību un konfidencialitāti, nedz arī pilnībā garantēt, ka datu pārraides nav skāruši vīrusi un/vai tās nav pakļautas citiem riskiem. Līdzēji ar šo atzīst, ka tie nav atbildīgi viens otram, ja šādi elektroniski nosūtītos vai saņemtos datus un informāciju kāda trešā persona izmantos pret kādu no Līdzējiem, kā rezultātā šim Līdzējam rastos kaitējums un/vai zaudējumi.
   6. Atbildīgās kontaktpersonas par šī Līguma izpildi:
   7. no Pašvaldības puses – \_\_\_\_\_\_\_\_\_\_, tālr.:\_\_\_\_\_\_\_, e-pasta adrese:\_\_\_\_; no Atbalsta saņēmēja puses – \_\_\_\_\_\_, tālr.:\_\_\_\_\_, e-pasta adrese:\_\_\_\_\_\_. Līdzēji savlaicīgi un rakstveidā paziņo viens otram par rekvizītu un kontaktinformācijas maiņu.
   8. Šī Līguma sadaļu nosaukumi ir domāti tikai ērtībai, bet ne Līguma satura tulkošanai.
   9. Ja kāds no šī Līguma punktiem zaudē spēku, tas nekādi neietekmē pārējo šī Līguma punktu spēkā esamību.
   10. Šim Līgumam piemērojami Latvijas Republikas normatīvie akti.
   11. Līgums sastādīts latviešu valodā uz \_\_ (\_\_\_\_) lapām.
   12. Šim Līgumam pievienots viens pielikums – Tehnoloģijas/prototipa uzstādīšanas un demontāžas izdevumi uz \_\_ (\_\_\_\_\_) lapas. Līguma pielikums ir neatņemama tā sastāvdaļa.
4. **Līdzēju rekvizīti**

|  |  |
| --- | --- |
| **Pašvaldība**  Rīgas domes pilsētas attīstības departaments  Amatu iela 4, Rīga, LV-1050  RD Iestādes kods: 207 | **Atbalsta Saņēmējs**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| Norēķinu rekvizīti:  Rīgas pilsētas pašvaldība  Adrese: Rātslaukums 1, Rīga, LV-1050  NMR kods: 90011524360  PVN reģ. Nr.: LV90011524360  Banka: AS “Luminor Bank AS Latvijas filiāle”  Kods: RIKOLV2X Konta Nr.: LV97RIKO0020100001090 | Norēķinu rekvizīti  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Ilze Purmale | *Vārds Uzvārds* |
|  |  |
|  |  |

pielikums Nr.1 \_\_\_\_.\_\_\_\_.2021. līgumam Nr.DA-21-\_\_\_\_\_\_-lī

# Atbalstāmo aktivitāšu izdevumi

|  |  |  |
| --- | --- | --- |
|  | **Aktivitāšu apraksts** | **Izmaksas (EUR)\*** |
| 1 |  |  |
| 2 |  |  |
| 3 |  |  |
| … |  |  |
| **KOPĀ** | |  |

\*Lūdzu, detalizētu un precīzi norādīt atbalstītās aktivitātes un to sadalījumu pa pozīcijām!

# \*\*Lūdzu, norādīt katras pozīcijas kopējās izmaksas!